《冬青轩，为天印上人赋》
元代·张昱

冬青树老法王家，得与维摩共岁华。枝上蜡封经夏雪，阶前雨岁过春花。

词人有兴从题壁，童子何知但煮茶？不下禅床迎送拙，大千同是一袈裟。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。